
OIB: 40887282015




PROJEKTNI ZADATAK

U postupku jednostavne nabave EBN 28/2025



„Izrada Akcijskog plana i tehničkih smjernica u sklopu projekta Digital Plan, Interreg Ita-Cro“



(CPV) 79411100 - Usluge savjetovanja na području razvoja poslovanja



Split, 25. studenog 2025.



1. Opis zadatka:

U okviru projekta Digital Plan planirana je izrada Akcijskog plana za digitalizaciju planova civilne zaštite, koji će obuhvatiti smjernice za prekograničnu digitalizaciju operativnih planova u hitnim situacijama te tehničke specifikacije za IoT senzorske setove koji će biti integrirani u zajedničku digitalnu platformu.
Akcijski plan poslužit će kao operativni i strateški dokument koji utvrđuje sve potrebne korake za inicijalne faze digitalizacije, uključujući kontrolne liste aktivnosti, priručnik za homogenizaciju i asimilaciju podataka te metodologiju za praćenje i vrednovanje napretka digitalne transformacije.
Ova faza projekta ima temeljnu ulogu u procesu strateškog planiranja jer omogućuje bolje razumijevanje postojećih podataka, praznina i potreba za integracijom, što je ključno za unaprjeđenje planiranja pripravnosti i odgovora u kriznim situacijama.

2. Svrha i ciljevi Akcijskog plana

Akcijski plan uspostavlja metodološki okvir za digitalizaciju podataka, interoperabilnost i integraciju s IoT DSS platformom, s ciljem unapređenja operativne pripreme, učinkovitijeg upravljanja rizicima i ubrzanog donošenja odluka, te stvaranja preduvjeta da budući donositelji odluka i nadležne institucije mogu usvojiti, prilagoditi i replicirati digitalizacijski model. 
Akcijski plan će sadržavati prekogranične smjernice za digitalizaciju planova djelovanja u izvanrednim situacijama te tehničke specifikacije za IoT setove senzora koji će biti integrirani u platformu. Plan će uključivati i detaljnu kontrolnu listu (checklist) nužnih koraka u inicijalnim fazama digitalizacije, kao svojevrsni priručnik za homogenizaciju i asimilaciju podataka. Ovaj je segment Akcijskog plana ključan za strateško planiranje i unaprjeđenje planova kontinuiteta djelovanja, budući da strukturiranje podataka omogućuje jasnu identifikaciju postojećih informacija i elemenata koje je potrebno dodatno integrirati. 
Akcijski plan definira ključne tehničke i organizacijske korake za digitalizaciju planova civilne zaštite i, šire, planova djelovanja u izvanrednim situacijama, te ujedno služi kao kognitivna i strateška podloga za izradu Memoranduma o razumijevanju (eng. Memorandum of Understanding) koji će na završetku projekta, formalizirati obvezu partnera da nastave promicati kulturu civilne zaštite, jačati znanje o rizicima i povećavati otpornost teritorija na klimatske i druge prijetnje u uvjetima sve izraženijih ekstremnih događaja.

3. Osnovne komponente Akcijskog plana

1. Opis ciljeva i očekivanih rezultata
Akcijski plan će sadržavati jasno definirane ciljeve koje je potrebno postići kroz digitalizaciju planova civilne zaštite, uz precizno opisane očekivane rezultate i koristi za dionike na lokalnoj i prekograničnoj razini.
2. Definiranje tijeka provedbe (workflow)
Bit će prikazan logički slijed aktivnosti, uključujući metode i procedure koje se trebaju provesti kako bi se postigli zadani ciljevi.
Ovaj dio uključivat će i pregled potrebnih tehničkih koraka za prikupljanje, obradu i strukturiranje podataka te njihovu integraciju u digitalnu platformu.
3. Struktura i odgovornosti tima
Plan će precizno navesti koje će osobe, sektori i institucije biti uključene u provedbu pojedinih aktivnosti, uz opis njihovih odgovornosti i očekivanih doprinosa.
4. Milestones i minimalni skup podataka
Definirat će se ključne faze (milestones) digitalizacijskog procesa te popis osnovnih podataka koji su nužni za postizanje minimalnog prihvatljivog rezultata.
Uz to, bit će izrađena kontrolna lista nedostajućih podataka, informacija i aktivnosti koje je potrebno nadopuniti ili pribaviti kako bi se osigurao puni uspjeh procesa.
5. Mjerni pokazatelji i praćenje napretka
Uspostavit će se benchmarkovi – pokazatelji napretka digitalizacije i kvalitete prikupljenih podataka, koji će omogućiti redovito praćenje provedbe i evaluaciju postignutih rezultata.
6. Vizualni alati i dijagrami
Akcijski plan uključit će ikonografiju, dijagrame i prikaze radnih tokova kako bi procesi i ključni koraci bili jasno razumljivi svim uključenim dionicima i tehničkom osoblju.
7. Plan revizije i ažuriranja
Uspostavit će se sustav redovitih revizija i ažuriranja Akcijskog plana koji će se provoditi u unaprijed definiranim vremenskim intervalima ili u slučaju značajnih promjena u tehničkim ili organizacijskim uvjetima.
Time će se osigurati usklađenost s najnovijim zahtjevima i kontinuirano poboljšanje procesa.
8. Plan za upravljanje rizicima i nepredviđenim okolnostima
Akcijski plan sadržavat će i mehanizme za upravljanje rizicima i rješavanje mogućih prepreka koje bi mogle nastati tijekom provedbe aktivnosti.
Cilj je osigurati da se, unatoč eventualnim otežanim uvjetima, projektni ciljevi i ključni rezultati postignu u planiranim rokovima.
9. Mjere za osiguranje održivosti 5 godina nakon završetka projekta

Ove mjere strateški su usmjerene na jačanje interoperabilnosti sustava i standardizaciju procedura, kontinuiranu edukaciju i podizanje kapaciteta dionika, dugoročnu integraciju rezultata projekta u operativni sustav civilne zaštite te povećanje otpornosti teritorija na klimatske promjene i druge rastuće rizike.
Akcijski plan uključivat će strateški oblikovane mjere za dugoročnu održivost rezultata, koje će se definirati u suradnji s partnerima i prilagoditi specifičnim lokalnim i regionalnim uvjetima. Mjere će obuhvatiti:
· korake za dugoročno korištenje i održavanje IoT DSS platforme, uključujući tehničke, operativne i proceduralne aspekte;
· planove za redovito ažuriranje digitaliziranih podataka od strane nadležnih tijela;
· okvir za integraciju novih tehnologija i senzora u postojeći sustav;
· preporuke za institucionalizaciju digitaliziranih planova unutar lokalnih i regionalnih regulativa;
· definiranje odgovornosti nositelja održavanja i praćenja provedbe mjera;
· prijedloge za repliciranje metodologije u drugim jedinicama lokalne i regionalne samouprave;
· korištenje Akcijskog plana kao temelja za buduće Memorandume o razumijevanju i nastavak projektnih aktivnosti.

4. Uloga partnera i način njihova sudjelovanja

Svi projektni partneri (PPs) aktivno će sudjelovati u izradi Akcijskog plana te pružati stručnu i operativnu podršku kroz:
·  dostavu relevantnih inputa, analiza i tehničkih prijedloga u skladu sa svojim institucionalnim nadležnostima;
· formuliranje konkretnih tehničkih smjernica i specifikacija, posebno od strane tehničkih partnera;
· prijenos znanja i iskustava stečenih tijekom provedbe projekta, uključujući uvid u prethodno izrađene projektne isporuke;
· doprinos temeljen na rezultatima provedenih pilot aktivnosti i testiranja;
· identificiranje sektorskih potreba nadležnih regionalnih i lokalnih javnopravnih tijela u području civilne zaštite, upravljanja rizicima i digitalizacije operativnih planova;
· predlaganje mjera za osiguranje održivosti i dugoročnog korištenja projektnih rezultata, uključujući prijedloge za institucionalizaciju i daljnji razvoj razvijenih rješenja;
· aktivno sudjelovanje na radnim sastancima, konzultacijama i procesima validacije nacrta Akcijskog plana kako bi se osigurala njegova primjenjivost, interoperabilnost i usklađenost na razini cijelog partnerstva.

5. Doprinos naručitelja

Naručitelj će osigurati preduvjete za kvalitetnu i pravodobnu izradu Akcijskog plana te, u svojstvu koordinatora projektnih aktivnosti, biti odgovoran za:
· koordinaciju partnerskog konzorcija i pravodobno prikupljanje svih potrebnih inputa, podataka i stručnih materijala izrađenih tijekom projekta, uključujući isporučevine tehničkih partnera;
· dostavu svih relevantnih projektnih dokumenata i produkata, osobito tehničkih specifikacija, analiza i izvještaja izrađenih od strane partnerskih institucija;
· pružanje operativne i administrativne podrške za provedbu aktivnosti i izradu Akcijskog plana u skladu s projektnim zahtjevima i rokovima;



6. Mjesto izvršenja usluge 

Usluge koje su predmet ovog postupka nabave pružat će se u poslovnim prostorijama odabranog Ponuditelja, sjedištu Naručitelja i ostalim mjestima prema potrebama iz Poziva i Projektnog zadatka.

7. Rokovi isporuke i dinamika plaćanja

Odabrani ponuditelj će izraditi Akcijski plan prema sljedećem vremenskom okviru:
· Dostava nacrta (draft verzije) Akcijskog plana: najkasnije dva mjeseca od datuma potpisa ugovora.
· Prvo plaćanje (50% ugovorenog iznosa): po dostavi i odobrenju nacrta Akcijskog plana.
· Dostava finalne verzije Akcijskog plana, uključujući komentare i dopune partnera: četiri mjeseca od datuma potpisa ugovora.
· Drugo plaćanje (preostalih 50%): po dostavi i odobrenju finalne verzije Akcijskog plana.

Napomena: U slučaju kašnjenja projektnih aktivnosti, nepravodobne isporuke podataka od strane partnera ili drugih okolnosti na koje izvođač ne može utjecati, rok za dostavu finalne verzije može se razmjerno produljiti, uz prethodnu obavijest i dogovor s naručiteljem.









image1.jpeg
LAk A MNA 2 Co-funded by
HILCITCY the European Union

Italy - Croatia

w Digital Plan




image2.png
rerasc

JAVNA USTANOVA ZA KOORDINACIJU |
RAZVOJ SPLITSKO-DALMATINSKE ZUPANIJE

Domovinskog rata 2
21000 Split « Hrvatska

T: 021599 991

F: 021599 990
info@rera.hr « www.rera.hr




